**Savaitgalį „Akropoliuose“ vyks didžiųjų nuolaidų dienos „Jamam“**

**Į prekybos ir pramogų centrus „Akropolis“ sugrįžta tradicinė mažmeninės prekybos akcija „Jamam“. Didžiųjų nuolaidų dienos visuose „Akropoliuose“ vyks šį savaitgalį, lapkričio 15–17 d. Prekybos centrų lankytojai galės pasinaudoti specialiais pasiūlymais ir nuolaidomis iki 50 proc., kurios bus taikomos įvairioms prekėms ir paslaugoms daugiau nei tūkstantyje parduotuvių ir paslaugų teikimo vietų.**

„Jamam“ savaitgalį didžiųjų nuolaidų dienos vyks ir „Akropoliuose“ veikiančiose parduotuvėse „Maxima“ – čia visoms ne maisto prekėms bus taikoma 50 proc. nuolaida.

„Rudenį vykstančios didžiųjų nuolaidų dienos „Jamam“ žymi kalėdinės prekybos pradžią. Kiekvieną sykį ši mažmeninės prekybos akcija sutraukia šimtus tūkstančių lankytojų, tad lankytojus pasitiks pilnai pasipuošę Vilniaus, Klaipėdos ir Šiaulių „Akropoliai“. Tikimės, jog tai prisidės prie šventinės nuotaikos kūrimo ir pakilesnio jų laukimo. Na, o visą savaitgalį „Akropoliuose“ veikiančiose parduotuvėse ir paslaugų teikimo vietose taikomi specialūs pasiūlymai ir nuolaidos bus puiki proga patraukliomis kainomis bei sąlygomis įsigyti aktualių prekių ir taip sutaupyti ruošiantis šaltajam sezonui, Kalėdoms ar atnaujinant namus“, – sako Dominykas Mertinas, „Akropolis Group“ Rinkodaros ir komunikacijos vadovas.

Lankytojai įsitikino šios nuo 2009 metų, du kartus per metus, vykstančios akcijos verte ir noriai naudojasi „Jamam“ pasiūlymais. Tradiciškai tris dienas vyksiančios akcijos „Jamam“ metu Vilniaus, Kauno, Klaipėdos ir Šiaulių „Akropolių“ lankytojai galės rinktis prekes ir paslaugas su specialiais pasiūlymais ir nuolaidomis iki 50 proc. daugiau nei tūkstantyje parduotuvių ir paslaugų vietų.

Nuolaidos bus taikomos aprangai, avalynei, kosmetikai ir grožio prekėms, žaislams, namų interjero detalėms, elektronikai, buitinei technikai, knygoms bei daugeliui kitų prekių ir paslaugų.

Be to, sekmadienį, lapkričio 17 d., Vilniaus, Klaipėdos ir Šiaulių „Akropoliuose“ vyks „Laimės rato“ žaidimas. Lankytojai, pirkę prekių ar paslaugų už 50 Eur ar daugiau, sukdami „Laimės ratą“ gaus garantuotus momentinius prizus bei galimybę laimėti vieną iš trijų „Samsung Galaxy S24 256 GB“ telefoną. „Laimės ratas“ bus sukamas nuo 12 iki 18 val. arba kol bus išdalinti visi prizai. Vilniaus „Akropolyje“ žaidimas vyks antrame aukšte, šalia knygyno „Pegasas“, Klaipėdoje – šalia parduotuvės „Zara“, Šiauliuose – antrame aukšte, šalia picerijos „Can Can pizza“.

„Jamam“ metu Vilniaus, Klaipėdos ir Šiaulių prekybos centrų lankytojai bus vaišinami ir gausybe įvairių valgomų dovanėlių – nuo spurgų, traškučių iki kavos bei vaisvandenių.

Šiais metais, kaip ir anksčiau, didžiųjų nuolaidų dienos vyks ir Latvijoje veikiančiuose „Akropolis Group“ valdomuose prekybos ir pramogų centruose.

Didžiųjų nuolaidų dienos „Jamam“ organizuojamos nuo 2009 metų du kartus per metus – gegužės ir lapkričio mėnesiais. Ši akcija nebuvo organizuojamos tik pandemijos laikotarpiu.

Visą informaciją apie tai, kur ir kokios nuolaidos bus taikomos, galima rasti interneto svetainėje akropolis.lt.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje* – *„Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* *aiste@ideaprima.lt*

*„Akropolis Group“ atstovė žiniasklaidai*

*IDEA PRIMA Projektų direktorė*